UTRJEVANJE (1. ura po urniku)

*Cilj: utrditi pridobljeno znanje v tematskem sklopu Organske kisikove spojine.*

**NALOGA: reši naloge na učnem listu\_2del**

V tem tednu imaš za nalogo, da dokončaš učni list o ORGANSKIH KISIKOVIH SPOJINAH, **in sicer 3. c, d nalogo, 4. nalogo ter 5. nalogo** (prepoznati in poimenovati funkcionalne skupine; razlikovati med primarnim, sekundarnim in terciarnim alkoholom; razčlenitev estrov na ustrezne alkohole in karboksilne kisline). **Dodatna 6. naloga, jo rešiš, če jo želiš.**

Glede načina reševanja učnega lista ni sprememb - lahko ga natisneš, rešiš in prilepiš v zvezek ali pa rešitve pišeš v zvezek.

Tokrat želim tudi povratno informacijo dela s tvoje strani. Zato mi **rešen učni list ORGANSKE KISIKOVE SPOJINE** oziroma rešitve napisane v zvezku, posreduj na moj elektronski naslov do **ponedeljka, 6. 4. 2020, do 14. ure.**

Rešen učni list ali zapis v zvezku lahko fotografiraš s telefonom ali pa ga skeniraš. Pri fotografiranju bodi pozoren na kakovost slike, da bo mogoče razbrati napisano. Učni list bom vrednotila in vam podla povratno informacijo o delu.

PONAVLJANJE IN UTRJEVANJE (2. ura po urniku)

*Cilj: ponoviti in utrditi pridobljeno znanje v tematskem sklopu Kisline, baze in soli.*

**NALOGA: reši naloge na učnem listu\_1del**

Ponovil in utrdil boš svoje znanje o Kislinah, bazah, soleh in raztopinah. Danes pa reši naloge na učnem listu KISLINE, BAZE IN SOLI, RAZTOPINE, in sicer **1. nalogo in 2. nalogo.**

Učni list lahko tako kot vedno natisneš, rešiš in prilepiš v zvezek ali pa rešitve pišeš v zvezek.

Opomba: v prihodnjih urah pouka utrjevanju in ponavljanju sledi preverjanje znanja.